《杂赋》
明代·汪睿

我游会稽岭，复登秦望山。天高海涛寂，日落空云閒。

三山渺何许，鲍腥动函关。回车探禹穴，千古高巑岏。

有客来昆崙，抱璞将何适。熠熠含辉光，椟韫夜生白。

荆舒人莫知，举世珍燕石。所以鲁仲尼，待价靡欣戚。

嘉橘生南服，累累黄金姿。碧叶霜不悴，贞心终自持。

渭滨钓鱼叟，西伯梦见之。西伯今寂寞，野处徒伤悲。

作者简介：元明间徽州府婺源人，字仲鲁。元末，与弟集众保乡邑，助元军复饶州，授浮梁州同知，不就。胡大海克休宁后，归附朱元璋受安庆税令之职。未几命参赞川蜀军事，以疾辞去。洪武十七年授左春坊左司直，逾年请假归。